Diari Oficial de la Generalitat Valenciana


Sumari del DOGV 1550, del 24-05-1991 (1991/821254)

ORDRE de 29 d'abril de 1991, de la Conselleria de Cultura, Educació i Ciència, per la qual són dictades normes per a l'elecció d'òrgans unipersonals de govern en determinats centres públics no universitaris.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/29/(3)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821254


Data del document
:   29-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 d'abril de 1991, de la Conselleria de Cultura, Educació i Ciència, per la qual són dictades normes per a l'elecció d'òrgans unipersonals de govern en determinats centres públics no universitaris.  
El Decret 12/1986, de 10 de febrer, del Consell de la Generalitat Valenciana, regula el procediment d'elecció dels òrgans unipersonals de govern dels centres públics d'educació general bàsica, batxillerat i formació professional de la Comunitat Valenciana. Així mateix el Decret 90/1986, de 8 de juliol, del Consell de la Generalitat Valenciana regula el procediment d'elecció d'aquests òrgans en els centres públics d'ensenyaments especialitzats.  
Com que aviat conclourà el mandat accidental dels directors dels centres públics als quals es refereix aquesta ordre, cal portar a terme la convocatòria i establir normes per a l'elecció dels directors, segons estableixen els decrets esmentat.  
En atenció d'aquests motius i en ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Aquesta ordre serà d'aplicació als centres públics d'EGB, instituts de batxillerat i formació professional, tot incloent-hi, els centres de pre-escolar, d'EGB de menys de vuit unitats i d'Educació Especial, els òrgans unipersonals dels quals concloguen el seu mandat i es troben en algun dels supòsits considerats en l'article 17 apartat 4, o en l'article 5 apartat 4, del Decret 12/1986, de 10 de febrer, sempre que tinguen constituït legalment el consell escolar.  
Així mateix, serà d'aplicació en els centres públics d'ensenyaments especialitzats, els òrgans unipersonals dels quals concloguen el seu mandat i es troben en algun dels supòsits de l'article 16 apartat 4, o en l'article 5 apartat 4, del Decret 90/1986 de 8 de juliol, sempre que tinguen constituït legalment el Consell Escolar.  
Als efectes d'aquesta ordre és consideraran inclosos també aquells centres el director actual dels quals haja obtingut, en el moment de realitzar-se aquestes eleccions, nova destinació en altre centre educatiu, en virtut de l?últim concurs de trasllats, encara que la seua incorporació al nou centre no siga efectiva fins al pròxim curs escolar.  
Segon  
Als centres inclosos dins l?àmbit d'aplicació assenyalat en l'article 1 d'aquesta ordre, es procedirà a l?elecció dels directors fins el dia 19 de juny de 1991, data en què la mesa electoral, constituïda d'acord amb el que preveu l'article 17 del Decret 12/1986, de 10 de febrer, i l'article 16 del Decret 90/1986, de 8 de juliol, haurà de trametre la candidatura que haja obtingut majoria absoluta dels membres del consell escolar de centre, als serveis territorials de Cultura i Educació.  
Tercer  
Per tal de poder realitzar el nomenament dels càrrecs directius, el director electe podrà proposar al consell escolar l?elecció dels càrrecs esmentats, en el cas que no ho hagués fet en el moment de la presentació de la candidatura, en la manera prevista en l'article 18 del Decret 12/1986 i l'article 17 del Decret 90/1986. Després de ser elegits pel consell, haurà de trametre la proposta de nomenament als serveis territorials de Cultura i Educació, per tal que la presa de possessió siga feta amb efectes de l'1 de juliol de 1991.  
Quart  
En absència de candidats, o quan aquests no obtinguessen majoria absoluta, i en els centres de creació nova que n'iniciaren el funcionament en el curs 1990/1991, el director dels serveis territorials procedirà segons que disposa l'article 17.4 del Decret 12/1986, de 10 de febrer, o en l'article 16.4 del Decret 90/1986 de 8 de juliol.  
DISPOSICIONS FINALS  
Primera  
Es autoritzada la Secretaria General perquè dicte les instruccions que calguen per al desplegament i l'aplicació del que preveu aquesta ordre.  
Segona  
Els directors dels serveis territorials de Cultura i Educació, el director actual dels centres i la mesa electoral que amb aquesta finalitat siga constituïda, adoptaran les mesures que calguen per a garantir el desenrotllament normal del procés d'elecció al qual fa referència aquesta ordre.  
Tercera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 29 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI